CELEX: 62019CA0677
Language: fi
Date: 2020-10-14 00:00:00
Title: Asia C-677/19: Unionin tuomioistuimen tuomio (kuudes jaosto) 14.10.2020 (ennakkoratkaisupyyntö, jonka on esittänyt Tribunalul Vâlcea – Romania) – SC Valoris SRL v. Direcția Generală Regională a Finanțelor Publice Craiova – Administrația Județeană a Finanțelor Publice Vâlcea ja Administrația Fondului pentru Mediu (Ennakkoratkaisupyyntö – Unionin oikeusperiaatteet – Vilpittömän yhteistyön periaate – Vastaavuusperiaate ja tehokkuusperiaate – Sellaisten verojen palauttaminen, jotka jäsenvaltio on kantanut unionin oikeuden vastaisesti – Tällaisten verojen palautusvaatimuksen esittämiselle säädetty määräaika – Samanlaisesta määräajasta ei ole säädetty sellaisten summien palauttamiselle, jotka jäsenvaltio on perinyt kansallisen oikeuden vastaisesti)

7.12.2020   
            
            
               FI
            
            
               Euroopan unionin virallinen lehti
            
            
               C 423/13
            
         
      Unionin tuomioistuimen tuomio (kuudes jaosto) 14.10.2020 (ennakkoratkaisupyyntö, jonka on esittänyt Tribunalul Vâlcea – Romania) – SC Valoris SRL v. Direcția Generală Regională a Finanțelor Publice Craiova – Administrația Județeană a Finanțelor Publice Vâlcea ja Administrația Fondului pentru Mediu
      (Asia C-677/19) (1)
      
      (Ennakkoratkaisupyyntö - Unionin oikeusperiaatteet - Vilpittömän yhteistyön periaate - Vastaavuusperiaate ja tehokkuusperiaate - Sellaisten verojen palauttaminen, jotka jäsenvaltio on kantanut unionin oikeuden vastaisesti - Tällaisten verojen palautusvaatimuksen esittämiselle säädetty määräaika - Samanlaisesta määräajasta ei ole säädetty sellaisten summien palauttamiselle, jotka jäsenvaltio on perinyt kansallisen oikeuden vastaisesti)
      (2020/C 423/19)
      Oikeudenkäyntikieli: romania
      
         Ennakkoratkaisua pyytänyt tuomioistuin
      
      Tribunalul Vâlcea
      
         Pääasian asianosaiset
      
      
         Kantaja: SC Valoris SRL
      
         Vastaajat: Direcția Generală Regională a Finanțelor Publice Craiova – Administrația Județeană a Finanțelor Publice Vâlcea ja Administrația Fondului pentru Mediu
      
         Tuomiolauselma
      
      Tehokkuusperiaatetta on tulkittava yhdessä vilpittömän yhteistyön periaatteen kanssa siten, ettei se ole esteenä sille, että jäsenvaltion lainsäädännössä vahvistetaan unionin oikeuden vastaisiksi katsottujen verojen palautusvaatimusten esittämiselle noin vuoden mittainen määräaika, joka alkaa kulua tämän lainsäädännön, jolla on pyritty korjaamaan kyseinen unionin oikeuden rikkominen, voimaantulosta ja jonka noudattamatta jättäminen johtaa oikeudenmenetykseen.
      Vastaavuusperiaatetta on tulkittava yhdessä vilpittömän yhteistyön periaatteen kanssa siten, että se on esteenä sille, että jäsenvaltion lainsäädännössä vahvistetaan unionin oikeuden vastaisiksi katsottujen verojen palautusvaatimusten esittämiselle noin vuoden mittainen määräaika, jonka noudattamatta jättäminen johtaa oikeudenmenetykseen, kun kyseinen jäsenvaltio ei ole säätänyt tällaisesta määräajasta sellaisten samankaltaisten palautusvaatimusten osalta, jotka perustuvat kansallisen oikeuden rikkomiseen.
      
         (1)  EUVL C 432, 23.12.2019.